text:
mer.
26
sept.
2012
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 11, 17-26)
Bavandimwe, 17tuvuye muri ibyo hari n’ibindi ntabashimaho : amakoraniro yanyu aho kubagirira akamaro, abagwa nabi. 18Icya mbere cyo, bambwiye ko iyo muhuriye mu ikoraniro, mwiremamo ibice kandi bisa n’aho ari byo : 19wagira ngo ni ngombwa ko muri mwe habamo amakimbirane, kugira ngo ababakomeyemo bigaragaze. 20Igihe rero muteraniye hamwe ntimuhuzwa n’isangira rya Nyagasani, 21kuko buri wese amaranira kurya ibyo yizaniye, ku buryo umwe yicwa n’inzara, undi yasinze. 22Mbese nta mazu mugira yo kuriramo no kunyweramo ? Cyangwa muzanwa no gusuzugura imbaga y’Imana, no gukoza isoni abatagira icyo bafite ? Mbabwire iki se ? Oya, muri ibyo simbashimye.
23Jyewe rero dore ibyo nashyikirijwe na Nyagasani, bikaba ari byo nabagejejeho : Nyagasani Yezu araye ari butangwe, yafashe umugati, 24amaze gushimira, arawumanyura avuga ati “Iki ni umubiri wanjye ubatangiwe ; mujye mubikora namwe bibe urwibutso rwanjye.” 25Barangije kurya, n’inkongoro ayigenzereza atyo avuga ati “Iyi ni inkongoro y’Isezerano rishya, rishingiye ku maraso yanjye ; mujye mubikora namwe, kandi igihe cysose muyinywereyeho bibe urwibutso rwanjye.” 26Kuko igihe cyose murya uyu mugati, mukanywa no kuri iyi nkongoro, muba mwamamaza urupfu rwa Nyagasani kugeza igihe azazira.
ZABURI (Zab 40 (39), 7-8a, 8b-9, 10, 17)
Inyik/ Twamamaza urupfu rwa Nyagasani, kugeza igihe azazira.
Ntiwifuje ibitambo cyangwa amaturo,
ahubwo wanzibuye amatwi ngo numve ;
ntiwigombye igitambo gitwikwa cyangwa icy’impongano,
ni yo mpamvu navuze nti “Ngaha ndaje !
“Mu muzingo w’igitabo handitswemo icyo unshakaho.
Mana yanjye, niyemeje gukora ibigushimisha,
maze amategeko yawe ajye ampora ku mutima !”
Namamaje ubutungane bwawe mu ikoraniro rigari ;
ibyo usanzwe ubizi, Uhoraho,
sinigeze mbumba umunwa wanjye ngo nceceke.
Naho abagushakashaka bose nibahimbarwe bakwishimira !
Abakunda umukiro wawe nibavuge ubudahwema bati
“Uhoraho ni igihangange !”
IBANGONDIRIMBO RIBANZIRIZA IVANJILI (Yh 3, 16)
Alleluya Alleluya.
Imana yakunze isi cyane,
bigeza aho itanga Umwana wayo w’ikinege.
Umwemera wese agira ubugingo bw’iteka.
Alleluya.
IVANJILI
+ Luka (Lk 7, 1-10)
Muri icyo gihe, 1Yezu amaze kubwira rubanda ayo magambo yose, arahaguruka ajya i Kafarinawumu. 2Hakaba umutware w’abasirikare wari urwaje umugaragu yakundaga, yenda gupfa. 3Yumvise bavuga Yezu, amutumaho bamwe mu bakuru b’Abayahudi, ngo bamumwingingire aze gukiza umugaragu we. 4Bageze iruhande rwa Yezu bamwinginga bakomeje, baramubwira bati “Uwo muntu akwiye ko wamutabara 5kuko akunda umuryango wacu, kandi ni we watwubakiye isengero.” 6Nuko Yezu ajyana na bo. Agiye kugera hafi y’urugo, umutware w’abasirikare amutumaho incuti ze ngo zimubwire ziti “Nyagasani, wikwirushya kuko ndakwiriye ko wakwinjira mu nzu yanjye. 7Ni na cyo cyatumye ndatinyuka kugusanga ; ahubwo vuga ijambo rimwe gusa, umugaragu wanjye arakira. 8Erega n’ubwo ndi umuntu utegekwa, nanjye mfite abasirikare ntegeka. Iyo mbwiye umwe nti ‘Genda’, aragenda ; nabwira undi nti ‘Ngwino’, akaza ; nabwira n’umugaragu wanjye nti ‘Kora iki’, akagikora.” 9Yezu yumvise ayo magambo, aramutangarira cyane ; ahindukirira abantu bari bamukurikiye, arababwira ati “Ndababwira ukuri : no muri Israheli nta kwemera gukomeye nk’uko nigeze mpabona. 10Nuko abari batumwe bahindukiye, basanga umugaragu yakize rwose.


c: text/html

text:
Ibi Perezida Kagame abivugiye i Rweru mu Karere ka Bugesera kuri uyu wa Mbere tariki 4 Nyakanga 2016, mu birori byo kwizihirizwa isabukuru y’imyaka 22 u Rwanda rumaze rwibohoye, byabereye muri ako karere.
Perezida Kagame yavuze ko kwizihiza umunsi nk’uyu byibutsa Abanyarwanda kongera gutekereza ku mpamvu zo kwibohora kugira ngo bakomeze intambwe ziganisha ku bikorwa bibafitiye umumaro.
Yagize ati “Usibye urugamba rw’amasasu n’izindi ntwaro zari zihanganye n’abari bagamije kugirira u Rwanda ibibi, ubu icyo tuba twibuka ni ibyongibyo ariko cyane cyane ukuntu intambwe zo kwibohora zigenda zikurikirana ziganisha ku byifuzo abanyagihugu bafite, twese hamwe.”
Agaruka ku baturage bari batuye ku kirwa cya Mazane cyo mu Murenge wa Rweru bavanywe mu manegeka, bagatuzwa ahantu heza, mu mazu afite ibyangombwa ndetse hari ibikorwa remezo nk’amazi n’amashanyarazi, Perezida Kagame avuze ko kugira ibikorwa by’ibanze ari uburenganzira bw’Umunyarwanda.
Perezida Kagame avuze ko u Rwanda rugeze kure intambwe yo kwibohora kandi rukaba rufite intego y’uko buri wese abona inyungu zo kwibohora, zikamugeraho kandi na we agatanga umusanzu we mu kubaka igihugu.
Yibukije Abanyarwanda ko urugamba rwo kwibohora rugikomeza kandi bakaba bakiri kure cyane, ku buryo bibasaba imbaraga, nta kujenjeka ahubwo bafite inshingano zo kugera ku byiza byose bifuza.
Perezida Kagame yibukije abaturage ko umutekano ari wo shingiro rya byose, bityo ko bose bakwiriye kuwusigasira.
Ati “Icya ngombwa rero ni ukwiha umutekano. Tugomba gukomeza umusingi wo kwiha umutekano, gukora akazi, kuba hamwe tugahora dukorera hamwe, twuzuzanya, twumvikana, dukoresha ibitekerezo biturimo… bikatuviramo imbaraga zituma twakomeza kubaka igihugu cyacu uko tubyifuza.”
yakomeje agira ati "Nzajya mpora mbibutsa iteka ko ntawe ukwiriye guhora atubwira… aduhitiramo… Buri munsi ariko muzahura na bo. Buri munsi muzahura n’abababwira aho bashaka ko mugana…"
Yabasabye Abanyarwanda kujya batinyuka ntibemere kubwirizwa nk’aho batazi kwihitiramo inzira y’aho bagana.
Ati “Umpitiramo ute aho nshaka kugana? Ubu Abanyarwanda ’twaraparanganye’ ku buryo tutazi aho tugana? Abanyarwanda, Abanyafurika dukwiriye kwihitiramo inzira tuganamo, inzira itubereye, inzira iduha ubuzima bwiza. Kwibohora ni no kumenya WOWE, icyo ushaka. Urabihitamo ute? Urabigeraho ute?”
Andi mafoto
Kureba andi mafoto menshi kanda AHA

robotstxt: allowed

filter: keep


text:
Kuri uyu wa 23 Mata 2014, mu Karere ka Karongi ku kibuga cy’umupira w’amaguru cya IPRC West n’icya Kaminuza y’u Rwanda/Ishami rya Nyamishaba habereye imikino ya ½ cy’irushanwa ry’Umurenge Kagame Cup maze abayobozi b’Imirenge yakinaga mu gutangiza imikino babanza kuganiriza abari bayitabiriye ku miyoborere myiza bababwira ko Umurenge Kagame Cup ari imyidagaduro igaragaza ko u Rwanda ruyobowe neza.
Mu bagabo, umukino wa ½ cy’irangiza waberaga ku kibuga cy’umupira cya IPRC West wahuje Umurenge wa Rubengera n’umurenge wa Bwishyura aho umukino warangiye Umurenge wa Rubengera utsinze uwa Bwishyura ibitego 2-1. Ikipe y’abagabo y’umurenge wa Rubengera ngo ikaba izahura ku mukino wa nyuma n’ikizarokoka hagati ya Mubuga na Gishyita. Naho mu bakobwa umurenge wa Murambi n’Umurenge wa Rubengera bakiniraga ku kibuga cya Kaminuza y’u Rwanda/Ishami rya Nyamishaba maze Murambi itsinda Rubengera ibitego 3-1.
Umunyamabanga Nshingwabikorwa w’Umurenge wa Rubengera, Mutuyimana Emmanuel, akaba yibukije ko iri rushanwa ryatangije mu rwego rw’imiyoborere myiza. Yagize ati “Iyi mikino ntikorwa gutyo gusa ahubwo ifite impamvu.” Akaba yashimangiranga ko ari kimwe mu bikorwa bikorwa mu kwezi kw’imiyoborere myiza maza asaba abakinnyi n’abafana bari bahari kuzirikana impamvu y’iyo mikino. Aha akaba yibukije ko urubyiruko ari na rwo rugira uruhare muri iyi mikino rugomba kuzirikana ko ari bo bayobozi b’ejo bityo bakaba bagomba gutora umuco wo kumvira, gukurikiza gahunda za Leta, kwirinda iby’abangiriza ubuzima nk’ibiyobyabwenge, bakitabira na gahunda zibateza imbere nko gukorana n’ibigo by’imari, n’ibindi.
Naho Umunyamabanga Nshingwabikorwa w’Umurenge wa Bwishyura, Niyonsaba Cyriaque, akaba yibukije ko amarushanwa y’Umurenge Kagame Cup yatangiye mu mwaka wa 2006 kigamije kwimakaza imiyoborere myiza. Mu 2010 ngo hakaba harateranye inama ya MINISPOC na MINALOC bemeza ko igikombe kitwa “Umurenge Kagame Cup” mu rwego rwo gushimira Nyakubahwa Perezida wa Repubulika, Paul Kagame, uruhare rwe mu guteza imbere imikino.
Aya marushanwa ngo akaba afite intego zo, guteza imbere amahame y’imiyoborere myiza, kugira umuco wo kurushanwa hagamijwe guteza imbere impano z’abaturage, gukundisha abaturage aho batuye no kuhateza imbere, gushishakariza abaturage kurushaho kunoza imiyoborere myiza mu karere batuyemo binyuze muri sport ngo hagamijwe kugira ubuzima bwiza n’imibereho myiza, kwakira no gukemura ibibazo by’abaturage ndetse no kuganiriza abaturage no kubaha umwanya gutanga ibitekerezo kuri gahunda zitandukanye z’ubuzima bw’igihugu.
Iyi mikino ya Umurenge Kagame Cup ikaba yari yabanjirijwe n’umukino wahuzaga World Vision n’Ikipe y’abasirikare bo muri Brigade ya 201 ishunzwe kurinda umutekano n’ubusugire bw’igihugu mu Ntara y’Uburengerazuba mu turere twa Karongi, Rutsiro na Ngororero. Uyu mukino waberaga ku kibuga cya IPRC West ukaba warangiye Brigade 201 inyagiye World Vision ku bitego 3-1.


text:
Ni koko se kwimwa visa yo kwinjira muri Congo nibyo byatumye Stromae arwara ?
Umuhanzi w’icyamamare Stromae umaze igihe ategerejwe n’Abanyarwanda benshi mu gitaramo cyo ku itariki 20 z’uku kwezi kwa Kamena, yasubijwe i Burayi byihutirwa ndetse n’igitaramo yari gukorera muri Repubulika Iharanira Demokarasi ya Kongo kuri uyu wa Gatandatu nacyo cyasubitswe
Nk’uko inkuru dukesha Radio Mpuzamahanga y’Abafaransa RFI ibishimangira, Stromae yasubiye i Burayi byihutirwa kubera ibibazo by’ubuzima, bikavugwa ko yagiye kwivuza ariko kugeza ubu ikibazo cy’ubuzima yaba yahuye nacyo ntikiratangazwa neza, gusa yari i Brazzaville yerekeza i Kinshasa aho yari kuzakorera igitaramo kuri uyu wa Gatandatu, ariko yababajwe cyane n’ibyamubayeho n’itsinda rimufasha ubwo bavaga i Brazzaville bajya i Kinshasa.
Ikinyamakuru La Tempete cyo kivuga ko Stromae n’abamufasha mu bitaramo bye, bageze i Brazzaville bakimwa ibyangombwa (Visa) bibambutsa umugezi wa Congo berekeza i Kinshasa muri Repubulika Iharanira Demokarasi ya Kongo. Iki kinyamakuru kivuga ko abakozi b’ibiro bishinzwe abinjira n’abasohoka muri Repubulika Iharanira Demokarasi ya Kongo bakorera ku mupaka wo ku mugezi wa Kongo, banze kwihanganira Stromae n’itsinda rimufasha mu bitaramo bavuga ko hari ibyangombwa batujuje, nyuma yo kuburana no gusigana kuri icyo kibazo biza gutuma Stromae amara amasaha menshi ahagaze, aza kuhava yerekeza mu cyumba cye yari arimo muri Hoteli ngo abe aruhuka ategereje ko bikemuka, abamubonye bemeza ko yagaragaraga nk’unaniwe cyane kandi yarakaye.
Akimara kugera muri Hoteli, Stromae wagaragaraga nk’ufite ikibazo ntiyabashije kuhamara akanya ahubwo yahise azinga ibye yerekeza ku kibuga cy’indege ahita yurira indege imujyana mu Bubiligi, bikavugwa ko ubuzima bwe yagiye butifashe neza. Icyamaze kwemezwa ni uko uyu muhanzi wari waraje gukora ibitaramo bitandukanye muri Afrika, icyo yari kuzakorera i Kinshasa muri Repubulika Iharanira Demokarasi ya Kongo cyamaze kuburizwamo, ariko igitaramo yari kuzakorera i Kigali muri Sitade Amahoro cyo ibyacyo ntibirasobanuka kuko nta kiratangazwa ku ruhande rw’ababitegura.
Tariki 20 Kamena nibwo Stromae biteganyijwe ko azakorera igitaramo i Kigali, akaba ari naho yifuje gusoreza ibitaramo bye nk’igihugu afata nk’iwabo kuko se umubyara ari umunyarwanda kandi akaba anafite umuryango mu Rwanda. Ntibiremezwa niba azagarurwa n’iki gitaramo cyangwa niba nacyo kizaburizwamo, gusa biragoye kuko guhagurutsa umuhanzi nka Stromae i Burayi si ibintu biba byoroshye, hagakubitiraho n’ikibazo cy’ubuzima bivugwa ko yagiye i Burayi afite.
Source:Umuryango


text:
N’iki nashingiraho mpitamo uwo tuzabana?
NI IKI NASHINGIRAHO MPITAMO UWO TUZABANA?
Kubaka urugo ni ikintu gikomeye mu buzima bwa muntu ndetse uko umuntu akura, kubaka urugo ni imwe mu ntego nyamukuru aba afite mu buzima bw’ejo hazaza.Umusore aribaza ati “Ese nzashaka umugore umuze ute?”ndetse n’umukobwa akibaza ati “Ese nzashaka umugabo umeze ute?” Hari ababura amahitamo bakajarajara mu rukundo kuko nta murungo hame wo kubaka urugo baba barihaye. Pasteur Desire HABYARIMANA avuga ko kubaka urugo bibanzirizwa n’amahitamo y’uwo muzabana ndetse bikagira n’ingingo ngenderwaho.Hari kubana ko mu buryo bubiri hari kubana kw’abantu bakijijwe no kubana kw’abadakijijwe.Iyo abantu bakijijwe ibintu bagomba gushingiraho ni:
1. Indangagaciro y’ubukristo:
Umusore cyangwa umukobwa bombi baravutse ubwa kabiri ari abana b’Imana bafite icyerekezo kimwe cyo kujya mu ijuru ubukristo gusa ntibuhagije kuko urugo si ikintu cyubakirwa mu mwuka ni igikorwa gikorerwa mu mubiri nubwo ari icy’umwuka .Hari igihe usanga umuntu akijijwe ariko afite ibikomere, bijyanye n’imyitwarire itari myiza kandi akijijwe ugasanga atazi kubana neza n’abandi icyo gihe byazagira ingaruka zo kubyara abana bafite imyitwarire itari myiza.
2.Uburere:
uburere ni ikintu cy’ingenzi umuntu atagomba kwirengagiza mu gihe cyo kurambagiza kuko mu Kinyarwanda baravuga ngo “uburere buruta ubuvuke” bishatse kuvuga ko uwo muntu agomba kuba afite ubupfura bumuhesha kuvamo umugore muzima cyangwa umugabo muzima.
3.Imyitwarire:
Imyitwaririre ni ikintu cy’ingenzi umuntu agomba gushingiraho ahitamo uwo bazabana kuko iyo umugore cyangwa umugabo bafite imyitwarire myiza bituma urugo rwabo rugendwa kubera kubana neza n’abandi.Ikindi ugomba kugenzura ko uwo muzabana adafite ingeso mbi nk’ubusambanyi,kunywa inzoga,umushiha,kunywa itabi,kubeshya n’ibindi.
4.Indangagaciro y’ubupfura: umusore cyangwa umukobwa bagomba kuba bafite ubupfura,ubupfura ni ikintu gituma umuntu akundwa muri societe kuko usanga yizerwa na buri wese kubera kudahemuka no kubana neza n’abandi.
4. Kuba azi gusoma no kwandika:
Ugomba kwibaza uti “Ese uyu muntu azakoresha abana devoir (umukoro) ku buryo abana bazakurana uburere n’ubumenyi bufite ireme.
Iyo wegereye abasore ukababaza impamvu badashaka abagore, abenshi bahuriza ku bisubizo bigira biti “Nabuze umukobwa ,Nta bushobozi ndabona,”ndetse abenshi usanga ngo bazinukwa abakobwa kubera ibikomere babateye birimo gutendeka,kubahakanira byari bigeze kure(gutera akadobo/kubengwa) ibyo na byo bikaba intandaro yo gutinda gushaka ku ruhande rw’abasore gusa uwakoma urusyo yakoma n’ingasire ngo hari n’abasore bakunda nta gahunda ifatika bafite ngo abakobwa babona bazabaheza ku ishyiga bakikuriramo akabo karenge,kwirarira ukizeza umukobwa ibitangaza kera kabaye yamara kukuvumbura akigendera.
Twegereye Madamu wa Pasteur, Ev.Adda Darlene atubwira ko hari ibintu bigomba kuranga igihe cyo kurambagizanya(temps defiancaille):
1.Urukundo
2.Kubabarirana
3.Kubahana
4.Kudahora bikubanaho( bashoreranye ahantu hose)
5.Kugira gahunda yo gusenga
Pastor Desire akomeza avuga ko hari ibyo umusore n’umukobwa bagomba kuba bujuje kugirango batangize umushinga w’ubukwe.Kureba niba umusore yiteguye gukora ubukwe cyangwa umukobwa yiteguye kurongorwa. Umusore agomba kwibaza ati “Ese tuzatura he?,tuzabaho gute?umwana navuka azabaho ate? Umukobwa na we agomba kwibaza ati “Ese ibishyingiranwa bizava he? Kuganira n’imiryango mbere yuko bijya mu ruhame kuko nyuma y’indangagaciro y’ubukristo hagomba kubaho indangagaciro z’ubupfura,abasaza bagomba kuba barabiganiriyeho mbere yuko bijya mu ruhame.
“Twagiye tubona amakosa atandukanye ugasanga abantu bageze ku munsi w’ubukwe nta ntebe, nta matelas, atazi n’aho aributahe akavuga ngo afite kwizera Imana iribubikore gusa tuzirikane ko Imana idakorera mu kavuyo,Imana ntabwo itera urujijo mu bantu. Icyo nabwira abasore nuko iyo ugiye kubaka urugo ugomba gutekereza ko ugiye kuba umutware w’urugo,inshingano z’urugo ni wowe ziba zireba hanyuma umugore akakunganira.Iyo wubakiye kuri Kristo ukaba ufite na za ndangagaciro z’ubupfura ntacyabuza urugo gukomera. Imiyaga(ibigeragezo) yo ntiyabura kandi ntaho itinya ariko intwaro yo kunesha ibyo bigeragezo ni ugusenga Imana.”
Deo Jyamubandi


text:
Twirinde hatazaba “bimwe hanze aha bita bifu(uguterana amagambo) Mu bakozi b’Imana ku ma radio!
Hari impamvu inteye kwandika iyi nkuru. Ni ikibazo mbona muri rusange ku bakozi b’Imana n’abakristo muri rusange. Aho kurwanya umwanzi bahuriyeho, bakabwiriza ubutumwa Bwiza, bagenda barwananya. Itorero rimwe rikarwanya irindi, umukozi w’Imana agasebya undi . Noneho ubu babijyana no kuri Radio. Niho barasanira. Nigeze kuvuga ko mu basirikare bo kwisi , abo mu gihugu kimwe batajya barasa kubo bava hamwe, ariko mu gihugu cy’abakristo niho bahindukira bakarasanaho. Satani yarabashoboye. Inkuru mvuga aha ngaha rero nayo iragendana n’ibyo kuko nanze ko byaba ingeso. Ibi mbitewe kandi nuko maze iminsi numva na Pasteri Satade(Saturday) hari abakozi b’Imana avuga bamuhemukiye. Nibatubabarire uko kwihimuranaho (reglements de comptes) babigumane murugo, boye kubizana ku karubanda(Radiyo).
Ni Muri iki gitondo Kuri Radio Flash aho numvise umukozi w’Imana Apotre Charles Murenzi abwiriza. Mu magambo yavugaga Numvise Murenzi yikomye abantu baza kubwiriza ubutumwa bwiza, ngo aho kubwiriza abantu iby’Ubwami bw’ Imana, babwiriza ibyo kwirukana abazimu n’imivumo ku bantu byonyine.
Mwaramutse! Na none numvise ntaceceka, nari mfite gahunda yo kuryama nkaruhuka ariko ntibyankundira mu gihe mbonye ikindi kiraka cyo gutanga impuguro, cyangwa se reka ntirata ahubwo mvuge gutanga inama, kuko sinakwihandagaza ngo ibyange nibyo bizima, oya, nabyo byabonekamo amafuti. Ariko reka twigire ku ngingo ntavaho ntandukira.
Nuko, numvise Apotre Murenzi abwiriza kuri Radio. Mu minota itari mike akaba yavuze ku bantu babwiriza ku maradio, ngo ariko nta kindi bavuga kerekeranye no kuvuga ubwami bw’Imana, ngo ahubwo babwiriza ibyo kwirukana abazimu n’imivumo ku bantu gusa.
Akigera aho rero nahise ntega amatwi kugira ngo numve ibikurikiraho, dore ko mpora nifuza kugira icyo niga gishya.Wambaza uti ese icyo wakuyemo ni igiki?
Naje gutegereza ko Murenzi yagira icyaha ashinja bariya bagabo ndakibibura . Naje kwibaza nti Ese guhamagarira abantu kubabohora ni icyaha?
Apotre ngo icyangombwa ni ukubwiriza abantu iby”ubwami bw’Imana. Ese mu by’Ubwami bw”Imana, gukizwa abadayimoni n’imivumo ntibirimo?
Ese Apotre we utunganye, guhera mu kwa mbere kugeza mu kwa cumin na kabiri , mu kanwa ke aba abwiriza ubwami bw’Imana gusa.
Imana ni ngari cyane ku buryo muri yo habaho gukora gutandukanye ariko byose bikorerwa cyangwa byubaka Ubwami bw’Imana, mu bantu . 1 Abakor12:5,6. Habaho rero gukora gutandukanye, nkuko nawe itorero rye yaryise Life Changing, kandi aho hakubiyemo naho byinshi, ndetse no kwirukana abadayimoni mu bantu ababikorewe bahura na life changing avuga, ahubwo keretse niba iwe batirukanwa, naho ubundi ahubwo yari akwiye gushyigikirana na bariya bagabo.
Ndasubiramo nti byakabaye byiza iyo Murenzi yerekana icyaha bariya bakora. Ku giti cyanjye si mvuga ko bariya mbarwanya cyangwa mbashyigikiye, kugeza ubu sindamenya niba gusiga abantu amavutabikwiye cyangwa niba ari bibi. Ariko ukuri nsohoyemo nuko kugeza ubu mbona ko gukiza abantu abadayimoni byari bifite umwanya ukomeye mu murimo wa Yesu. Niba hari ababikora, bakumva ari cyo bashinzwe, sinabaveba, kandi ndatekereza ko mu byukuri batabura kubwiriza abantu ibyo kwihana n’ibindi bya mbere muri Kristo. Cyokora nabanenga bafite ubundi butumwa buyobya abantu b’Imana. Inama ahubwo umntu yagira abantu ni ukutazikurikirira ibitangaza gusa (imigati), bakamenya ko igikuru ari agakiza. Ariko ubutumwa dutanga bukwiye kugira umunzan bujyaho (equilibre), kwihana bivugwe n’ibitangaza bivugwe bikorwe. Yesu yarabikoraga byose.
Wowe Murenzi bwiriza iby’Ubwami bariya babwirize ibyo kwirukana abazimu, mwuzuzanye. Biriya nabyo birakenewe. Wari uzi ko hari benshi batacyemera ko Imana ikora ibitangaza inyuze mu bakozi bayo?
Navuze nti ; Imana ni ngari cyane nicyo gituma haba za ministeres,umwe akibanda kuri ibi undi kuri biriya. Uvuga iby’ibitangaza, uvuga ibya Pentekote, ibya Siyoni, bose bahuriza ku bwami bw’Imana. Bariya Ministeri yabo bashatse bayita “Imbaraga z’Imana Zibohora!”
Apotre rero wanenze bariya ko bahaguruka bakajya kuri Radio bisa nkaho ntacyo bakora, ariko nawe, ibitotsi byawe rwose waretse muri kiriya gitondo ukagenda mumbeho kuvuga abandi gusa (kuko ubutumwa bwawe bwabaye ubwo kunenga bagenzi bawe b’abakozi b’Imana), sinzi niba uko kunenga abandi ,muri buriya buryo bisohoza ubwami bw’Imana.
Tujye tubanza twitokore twe ubwacu.
Ni inama natangaga.
Adolphe MITALI
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Amafoto utabonye y’ibirori byo gutora Miss Ruhango
Umutesi Aisha niwe wambitswe ikamba rya Nyampinga w’Akarere ka Ruhango nyuma yo gutsinda abo bari bahanganye, tariki ya 30 Ukwakira 2016.
Nyampinga Umutesi yiga ibijyanye n’Amateka, ubukungu n’ubumenyi bw’isi (HEG), mu mwaka wa gatandatu w’amashuri yisumbuye. Mu bihembo yahawe harimo ibihumbi 50RWf.
Avuga ko kuba yabaye Nyambinga agatsinda abandi bari bahangenye, yakabije inzozi ze kuko yabyifuje kuva kera.
Agira ati “Kuba mbaye Nyampinga ndabyishimiye cyane kuko kuva na cyera aho amarushanwa y’ubwiza yatangiriye, icyifuzo cyanjye cya mbere cyari ukuzegukana ikamba. Kuba mbigezeho ni ibintu binshimishije cyane.”
Akomeza avuga ko azagera ku bakobwa bangenzi be abashishikariza kwigirira icyizere, ahereye mu bigo by’amashuri byo mu Ruhango.
Nyampinga Mutesi avuga ko kanzi azarwanya icuruzwa ry’abantu, ibiyobyabwenge, iterabwoba n’ubuhezanguni.
Kambayire Annonciata, umuyobozi wungirije w’akarere ka Ruhango, ushinzwe imibereho myiza y’abaturage, avuga ko bateguye irushanwa rya Nyampinga w’Akarere ka Ruhango mu rwego rwo guhuriza hamwe urubyiruko.
Akomeza avuga ko atari gahunda y’abanyeshuri gusa n’ubwo aribo bitabiriye cyane. Ni gahunda ngo y’abakobwa bose bafite kuva ku myaka 16 kugeza kuri 20.
Agira ati “Ni igikorwa twatekereje cyera ariko ntitwabasha guhita tugishyira mu bikorwa. Twagitekereje kugira ngo duhurize hamwe abanyeshuri baba barangije ibizami kugira ngo bahure bidagadure.
Ariko noneho biri no mu rwego rwo kugaragaza ko umwana w’umukobwa iyo yitwaye neza, iyo agize ubuhanga, bimugirira akamaro ariko bikanagirira akamaro n’urundi rubyiruko muri rusange.”
Kambayire avuga bafite gahunda yo kuzatora Nyampinga wa Ruhango mu batarengeje imyaka 45.
Rutayisire Yvonne, umwe mu bitabiriye ibyo birori avuga ko yanyuzwe yanyuzwe nabyo. Asanga ngo igikorwa cyo gutora Nyampinga mu Karere ka Ruhango bizatuma abana b’abakobwa barushaho kwigirira ikizere.
Gusa ariko avuga ko abatsinze bakomeza kwitwara neza bakirinda guta umuco ukwiye umunyarwandakazi.
Andi mafoto yaranze ibirori
Amafoto: Kalimba Alphonse
Ibitekerezo ( 1 )
wow, ibi birori byari biryoshye pe kandi twishimiye imitegurire ndetse nimpano abana bafite ariko uwakoze inkuru ayikosore kiriya gikorwa ntago ari icyakarere ka ruhango ni ubufatatanye bwa akarere na Rwanda Youth Volunteers in Çomunnity Policing
ikindi miss ni igice cyimyidagaduro hanatanzwe ibiganiro
1.human trafficking
2.ubutagondwa n’ubuhezanguni
anyway congz kuri miss twifuza ko yazazamuka akajya no muri miss rwanda na miss supernatural, na za miss world.


text:
Aya ni amagambo yatangajwe n’umukozi w’Imana Bishop Rugagi Innocent uyoboye itorero ry’abacunguwe mu Rwanda ( Redeemed Gospel church) rihererye Kimisagara mu karere ka Nyarugenge . Ibi yabivuze ejo kuwa gatatu tariki ya 16 Werurwe 2016 mu giterane cy’amasengesho gisanzwe kiba buri uwa gatatu. Aya materaniro aba yitabiriwe n’abantu benshi kandi Imana ikoyakoreramo imirimo ikomeye. Ibi Bishop Rugagi yabivuze ubwo yavugaga ... Read More »
GOSPEL NEWS
NTITUNEZEJWE NO GUSENGERA MURI SHITINGI-KORALI SALEMU
Korali SALEM k’ubufatanye n’itorero ry’Adepr Paruwasi ya Gatsata umudugudu wa Gatsata yateguye igiterane gikomeye kizatangira kuwa gatandatu taliki 19.03.2016 gisoze ku cyumweru 20.03.2016. Iki gitaramo cy’iminsi ibiri gifite insanganyamatsiko iboneka mu 2bami 6:1” Dore aho tuba imbere yawe hatubanye hato . Noneho turakwinginze reka tujye kuri Yorodani umuntu wese akureyo igiti,twiyubakire aho kuba”. Nyuma yo kureba cyane aho umushinga wo ... Read More »
Nshobora kunesha nte icyaha mu buzima bwanjye bwa Gikristo ?
Bibiliya yerekana inzira zitandukanye zo kudufasha mu muhati wacu wo kunesha icyaha. Muri ubwo buzima, ntituzigera na rimwe tunesha icyaha burundu (1 Yohana 1:8), ariko iyo ntambara yagombye gukomeza kuba intego yacu. Dufashijwe n’Imana, kandi tuyobowe n’amahame y’Ijambo Ryayo, dushobora buhoro buhoro kunesha icyaha no guhinduka nka Kristo buri munsi. Inzira ya mbere itangwa na Bibiliya mu ntambara turwana zo ... Read More »
Dore bimwe mu bimenyetso bikwereka Itorero rirwaye , Menya ibyagufasha gusuzuma ubuzima bw’Itorero ryawe.
Mu buzima busanzwe tugira abaganga badufasha kudusuzuma iyo tugize ubibazo by’ubuzima, aba bakadusuzuma bakatubwira uko ubuzima bumeze. Bagakora ibipimo byose bishoboka bikarangira bavumbuye ikibazo twari dufite. Ni kimwe n’Itorero rero, hari ibimenyetso runaka bishobora kukwereka ubuzima bw’Itorero. Ibi bimenyetso ubwabyo bishobora kutagaragara nk’ikibazo ariko wareba ikibyihishe inyuma cyangwa ingaruka zabyo ugasanga nta kindi uretse kwica Itorero. Hari ibimenyetso byinshi cyane ... Read More »
Waruziko kubyarwa n’isugi ari ingenzi cyane ? SOBANUKIRWA.
Ingingo yo kubyarwa n’isugi ni iy’ingenzi cyane (Yesaya 7:14; Matayo 1:23; Luka 1:27, 34). Reka tubanze turebe uburyo ibyanditswe bibisobanura. Mu gusubiza ikibazo cya Mariya, “Ibyo bizabaho bite ko ntararyamana n’umugabo?” (Luka 1:34), Malayika Gaburiyeli yagize ati “Umwuka Wera azakuzaho, n’imbaraga z’Isumbabyose zizagukingiriza” (Luka 1:35). Malayika abwira Yozefu kudatinya kurongora umugeni we Mariya “kuko imbuto imurimo ari iy’Umwuka Wera.” (Matayo ... Read More »
Menya inama icumi zanditse muri Bibiliya zigirwa abagore.
Ubuzima tubamo bwa buri munsi usigaye ubona ingo nyinshi zitakirangwa n’ubwumvikane buhamye ndetse usanga abenshi muri bo baba wenda ugansanga mu rugo rw’umugabo n’umugore umwe arakijijwe cyangwa akunda gusenga ariko ku rundi ruhande undi nawe ntago abikozwa. aha rero twaguteguriye zimwe mu ngingo zagufasha kumenya umugore wamenye Imana,ndetse izi nama zikaba zafasha umugore kugira ngo yubake urugo. Ntugacire umugabo wawe ... Read More »
igisubizo rukumbi ku mpaka z’uruduca hagati y’Abakristu n’Abasilamu.
Kuko handitswe ngo “ yamuhaye gutwara byose abishyira munsi y’birenge bye. Ariko ubwo ivuga iti “ Ahawe gutwara byose “ biragaragara yuko Iyamuhaye gutwara byose itabibariwemo. Nuko byose nibimara kumwegurirwa , nibwo n’Umwana W’Imana ubwe aziyegurira Iyamweguriye byose kugira ngo Imana ibe byose kuri bose .”1 Abakorinto 15:27-28 Izimpaka z’urudaca zishingira ahanini ku kukumenya niba koko Yesu ari Umwana w’Imana ... Read More »
Uruhare rw’urubyiruko mu ivugabutumwa rya Gikiristo
Urubyiruko ni bamwe mu bantu barangwaho imbaraga z’umubiri nyinshi, ubushake, kwitanga, kumvira vuba, bakaba kandi bashobora kugaragarwaho kandi guhakana vuba, gusuzugura, amayeri menshi, ubucakura n’ibindi, akaba kandi ari nabo bagize igice kinini cy’umubare w’abatuye isi, bityo rero niyo mpamvu iyo ugenzuye ibikorwa byinshi bihurirwamo n’abantu benshi, yaba ari ibyiza cyangwa ibibi usanga ntakabuza naho higanjemo urubyiruko hafi 80%. Ibi rero ... Read More »
Nshobora kumenya nte ubushake bw’Imana ku buzima bwanjye? Bibiliya ivuga iki ku byerekeye kumenya ubushake bw’Imana?
Hari imfunguzo ebyiri zo kumenya ubushake bw’Imana ku kibazo runaka: 1) banza umenye impamvu usaba cyangwa vumva wakora ikintu kitari icyo Bibiliya ibuza. 2) banza umenye impamvu usaba cyangwa vumva wakora ikintu gihesha Imana icyubahiro kandi cyagufasha gukura mu mwuka. Niba ibi bintu bibiri ari ukuri kandi Imana ikaba itarimo gusubiza amasengesho yawe, bishoboka rero ko ubushake bw’Imana kuri wowe, ... Read More »
Kubaha Imana,kwihangana,kuguma mu masezerano yagiranye n’Imana byarangiye abonye gutabarwa.
Imana ntireba nk’abana b’abantu. Imana ireba imbere mumutima, imenya ibyatubayeho,ikamenya ibitubaho, ndetse iba izi nibizatubaho mugihe kizaza. Kuba Imana ishobora kukureka ugahura n’ikigeragezo si uko iba inaniwe kukurinda, ahubwo iba igirango yigaragaze muri icyo kigeragezo maze Izina ryayo rishyirwe hejuru. Iyi nkuru bivugwa ko yabayeho,akaba ariyo mpamvu twakuzaniye ubu buhamya ngo nawe ugire icyo wabwigiraho. Habayeho umukobwa w’ubahaga Imana ,akanakorera ... Read More »


text:
Mu mujyi wa Dongguan wo mu ntara ya Guangdong mu gihugu cy’u Bushinwa, bimaze kuba umuco ko buri musore aba agomba kugira byibuze abakobwa bakundana batatu, bitewe n’ikibazo cy’ubucye bw’abasore cyugarije abakobwa batuye muri uwo mujyi.
Bamwe mu batuye muri uyu mujyi, kubera kubimenyera bavuga ko batiyumvisha uko byaba bimeze mu gihe umusore yakundana n’umukobwa umwe wenyine, kuko ibisanzwe ari ukumubona akundana na batatu cyangwa barenzeho.
Muri uyu mujyi wa Dongguan, abakoresha benshi bishakira guha akazi abakobwa, bigatuma umubare w’abakobwa uba munini cyane ugereranyije n’uw’abasore, cyane ko hari abasore banga kuwubamo kuko bazi ko batapfa kuwubonamo akazi.
Urubuga News.com.au, ruvuga ko umwe mu basore batuye muri uyu mujyi, yatangaje ko iyo uhageze uri umusore kuhabona akazi bitoroshye, mu gihe bitagoye na mba guhita uhabona umukobwa mukundana, kuko abatari bacye bahita babikwisabira.
Umusore witwa Li Bin ukora mu ruganda ruri mu mujyi wa Dongguan, we yagize ati: "Mfite abakobwa batatu dukundana, kandi bose baraziranye. Abahungu benshi b’inshuti zanjye nabo birasanzwe ko usanga bafite abakunzi benshi kandi baziranye nta byo guhishahisha."
Uwitwa Xiao Lin we yagize ati: "Abakobwa bakiri bato kandi bafite uburanga usanga hano bahari ku bwinshi. Bariyoroshya kandi ntibangira abasore ko bababangikanya n’abandi bakobwa benshi. Byaba ari igisebo ahubwo kubona umusore ufite umukunzi umwe, buri wese yamuseka."
Ikinyamakuru The Mirror cyo mu Bwongereza, cyo kivuga ko abagabo benshi bo mu mujyi wa Dongguan, usanga bakora akazi gaciriritse mu gihe abagore bo bahabwa akazi keza ku bwinshi, ibyo bigatuma umusore ashaka abakobwa benshi bakundana kandi buri umwe muri abo akaba agomba kumwishyurira bimwe mu byo aba akeneye mu buzima bwa buri munsi.
Aba bakobwa ngo nta n’umwe ukunda umusore amukurikiyeho amafaranga kuko nta n’umukobwa ubura akazi keza mu mujyi wa Dongguan, ahubwo rimwe na rimwe usanga hari umusore utagira akazi nyamara afite abakobwa batatu cyangwa barenga, akundana nabo kandi bose bafite akazi kabahemba menshi.


text:
Aba banyeshuri bo muri Kaminuza y’u Rwanda ishami rya Huye, bafashije imiryango itishoboye yo mu kagari ka Ngoma, Umurenge wa Ngoma mu karere ka Huye.
Iyi miryango yashyikirijwe ubu bwisungane mu buvuzi nyuma y’umuganda usoza ukwezi k’Ukwakira, wabaye kuri uyu wa Gatandatu tariki 29 Ukwakira 2016.
Shyaka Blaise uyobora iri huriro, avuga ko batekereje gukora ubu bukangurambaga, bagamije guhindura ubuzima bw’abaturage batishoboye, baturiye Kaminuza bigamo.
Agira ati”Twabitekerejeho dusanga n’ubwo umuntu yatanga amafaranga 100, ashobora guhindura ubuzima bw’abantu bari baratakaje icyizere.
Twahise dutangiza ubu bukangurambaga twise “Igiceri cy’icyizere”(Coin of Hope) buri munyeshuri yigomwa igiceri cya 100, tubasha kubona 54,000 Frw yo kwishyurira mituweri imiryango 18”.
Bamwe mu baturage bafashijwe, bashimiye aba banyeshuri babatekerejeho kuko ngo byari byarabananiye kwirihira kubera kutishobora.
Mushimiyimana Rehema avuga ko yari ahangayikishijwe n’abana batoya afite, aba banyeshuri bakaba bamubyaye muri batisimu.
Ati” Imana ibahe umugisha! Nk’ubu nari mpangayitse nibaza uko nzabigenza umwana naramuka arwaye kandi nta mituweri mfite, none barantabaye”.
Ni ku nshuro ya mbere aba banyeshuri bakora igikorwa cyo gufasha abaturage bakikije kaminuza bigamo.
Bavuga ko ibi bikorwa bigiye kuba ngaruka mwaka, ndetse bikazaguka kugeza ku rwego rw’igihugu.
Ibitekerezo ( 4 )
Ooooh mwarakoze cyane bavandi... Imana ibahe umugisha nukuri
Muri abo gushimirwa kuriki gikorwa cyubutwari ndabashyigikiye,kdi mukomereze aho. Bravoo
we are proud of you our brothers and sisters let your light shine all this nation natwe turabashigikiye: mugabe, blaise, caro, Jeanne, Museven, mutabazi, nabandi mwese!!!!
tubashimiye icyo gikorwa kiza.dukomeze dufatanye mu kwiyubaka twubaka n’igihugu cyacu.


text:
Akenshi jya uryamisha umwana agaramye ahantu haringaniye. Muhe ikiringiti, ndetse umwegereze ibikinisho igihe aryamye. Mwonse bihagije amashereka arinda indwara ndetse n’impfu zitunguranye. Shyushya umwana mu gihe aryamye ariko ntukabye. Icyumba kigomba kuba gifite ubushyuhe buringaniye. Ushatse wamuryamisha yambaye umwenda ararana kugirango udakenera uburingiti.
- Ntihakagira itabi rinyobwa uruhande rw’umwana.
- Agomba gusuzumwa ndetse no gukingirwa iteka.
- Ese hari ahantu hakunze kwibasirwa n’izi mpfu?


text:
Rwanda : Umuco mwiza ni ukumenya ko undi afite agaciro n’icyubahiro-Umuyobozi wa Burera
Umuyobozi w’akarere ka Burera atangaza ko umuco mwiza udashingira ku butunzi gusa ngo ahubwo ushingira ku bwubahane, buri wese aha agaciro mugenzi we.
Ubwo hasozwaga icyumweru cyahariwe umuco, tariki ya 23/11/2012, Semabagare Samuel yavuze ko kubahana ndetse no guhana agaciro biramba bikageza ku iterambere kurusha ubutunzi uko bwaba bungana kose.
Agira ati “umuco mwiza ni ukubaha abaturage, umuco mwiza mu banyarwanda ni ukubaha mugenzi wawe, yaba ari umwana, yaba ari ukuze…uwo muco mwiza wo guha buri wese agaciro nibyo biramba kurusha yenda kwibwira ko iterambere rishingiye ku mazu y’ama-Etage(imiturirwa) cyangwa se ku bifaranga byinshiâ€.
Akomeza avuga ko umuryango ushobora kuba ufite amafaranga menshi ariko nta mahoro ufite. Kubera kutubahana usanga abo muri uwo muryango babanye nabi buri wese ari nyamwigenda ho bagakoresha umutungo wabo nabi ndetse ababyeyi badaha n’uburere bwiza abana babo.
Umuryango nk’uwo usanga umugore n’umugabo buri wese ajya muri hoteli ye bagatagaguza maze bagataha bukeye abana babo babuze ubarera. Ayo mafaranga ntacyo yaba amaze kuko kwaba ari ugusenya nk’uko Sembagare abisobanura.
Yongera ho ko imiryango nk’iko iba yarabuze umuco wo gukundana, wo kubahana, wo kwicisha bugufi, wo gushyira mu gaciro, wo gushishoza no kudahubuka.
Sembagare avuga ko kandi ubumwe ari inkingi ikomeye ishyigikira umuco w’abanyarwanda kuko abashyize hamwe nta kintu gishobora kubananira. Abantu bafite ubumwe bagera ku iterambere ryihuse kandi rirambye nk’uko abihamya.
Agira ati “igihugu kidafite ubumwe gishobora kubaka amazu kuyasenya bikaba umunsi umwe. Byose bishingira ku bumwe kandi ubumwe ni umuco nyarwandaâ€.
Sembagare yongera ho ko abanyarwanda bakomora umuco ku bakurambere. Abo bakurambere babanaga neza kandi bakira neza ababagana. Ibyo nibyo bigomba gukomeza kuranga umuco nyarwanda nk’uko abisobanura.


text:
Dore zimwe mu ndangagaciro zifasha gukumira ihohoiterwa :
Ubumwe n’ubwumvikane mu benegihugu : kumva ko abaturage ndetse n’umuntu ku giti cye bafite agaciro ndetse no kuba buri wese yumva ko afite inshingano yo kugira uruhare mu mibereho myiza y’abagize sosiyete bose. Mu gihe umuntu yamenye ko mugenzi we afite agaciro ntabwo yamuhohotera.
Icyubahiro n’agaciro : kumva ko buri wese afite uburenganzira ku cyubahiro n’agaciro. Aha twavuga abitwaza icyubahoro n’imyanya bariho bagahohotera abandi nyamara buri mu nyarwanda wese yagakwiye kumyenya kubaha buri wese mu rwego rwe.
Akamaro k’umuryango : kumva ko ari ngombwa kwita ku bwumvikane mu muryango no kubona ko ari ngombwa gukora ku buryo buri wese mu bagize umuryango ahabwa icyubahiro n’umutekano ; Niba utangiye usuzugura umwe mu bagize umuryango ngo nuko ari umuhingu cyangwa se umukobwa bizatuma n’abandi bamusuzugura.
Kwirinda urugomo : kumva ko ari ngombwa gukemura amakimbirane hatabayeho guhutaza abandi ni kimwe mu bintu by’ingenzi bigomba kuranga abantu mu buzima bwabo bwa buri munsi kandi ibyo bikagerwaho harengerwa ubuzima n’icyubahiro by’abari mu matsinda y’abatishoboye
Kongerera abagore ubushobozi : guha abagore icyubahiro no kubongerera ubushobozi
cyane ko ari bo nkingi y’urugo : iyo umugore ataeye imbere usanga n’urugo rwe rutera imbere kuko aba afatiye runini umuryango wose.
Gutoza abana indangagaciro : kuba abana bose bagomba kwigishwa indangagaciro nyazo muri sosiyete kandi bagakura bazi ko bose bangana kuko bafite uburenganzira bumwe haba mu mashuri ndetse n’ahandi, ku buryo bakurana mu bwenge abo bazi ko muntu wese uko yaba ameze kose hatitatawe kuwo ariwe cyangwa se igitsina cye afite uburenganzira bungana n’ubwundi,
Byanditswe hofashishijwe “ Politiki y’igihugu yo kurwanya ihohoterwa rishingiye ku gitsina” yateguwe na MIGEPROF


text:
Umushinga GCS ukomoka muri Koreya y’Epfo, watangiye gufasha abaturage b’Umurenge wa Nyarubaka mu mwaka wa 2009, imiryango 800 ikaba yaragiye ihabwa inguzanyo nto yo kubafasha kwivana mu bukene.
Twagirayezu Aimable, Umuhuzabikorwa w’uyu mushinga, avuga ko mu myaka 5 bari bamaze bakorera muri uwo murenge, batabashije kugera ku ntego yabo neza kubera ubujiji bwa bamwe mu baturage bwababereye inzitizi.
Agira ati «Twagerageje kubafasha ariko kutamenya gusoma no kwandika byatumye tutabageza aho twifuza. Ni bwo kuva muri Nyakanga 2015, twahisemo gushyiraho gahunda yo kwigisha gusoma no kwandika ku batabizi.»
Abigiye gusoma, kwandika no kubara mu masomero ya GCS bavuga ko ubwo bumenyi kuri bo ari nk’urufunguzo rubageza ku iterambere batashoboraga kwigezaho.
Niyitegeka Frodourd w’imyaka 64 y’amavuko, ubwo yahabwaga impamyabushobozi yabyo tariki 29 Nyakanga 2016, yavuze ko ayo masomo yamuvanye mu icuraburindi ryamudindizaga.
Yagize ati «Najyanaga imyaka yanjye ku isoko bakanyiba kubera ubujiji, ubu nta mubare ntazi. Nta wanyiba. Uyu mushinga umpaye impamba izansajisha.»
Uyu musaza na bagenzi be bize gusoma bakuze, ngo batangiye gukora ubukangurambaga kuri bagenzi babo kugira ngo na bo bakangukire kwiga.
Muri uyu murenge ariko, ngo ubwitabire bw’abagabo buracyari hasi ugereranyije n’abagore. Abasoje muri iki cyiciro ni 26 gusa mu gihe abagore ari 320.
Twagirayezu yemeza ko imyumvire ikiri hasi ari yo ituma bamwe badashaka kwiga, ndetse n’ababitangiye ntibabirangize kuko muri icyo cyiciro, ngo batangiranye n’abantu 1031 ariko hagasoza 346 gusa.
Sun Mi Kim, Umunyakoreya y’Epfo uyoboye uwo mushinga, yizeza ko bazakomeza kwigisha aba baturage ariko agasaba ubufatanye bwa hafi n’inzego z’ubuyobozi zegereye abaturage.
GCS ivuga ko ifite intego yo kwigisha gusoma, kwandika no kubara abaturage basaga 1500 bo muri uyu murenge wa Nyarubaka ivuga ko batari babizi.


text:
ven.
27
juil.
2012
ISOMO RYA MBERE
Isomo ryo gitabo cy’Umuhanuzi Yeremiya (Yer 26, 1-9a)
1Yoyakimu mwene Yoziya, umwami wa Yuda amaze kwima, Uhoraho abwira Yeremiya ati 2“Uhoraho avuze atya : Hagarara ku kibuga cy’Ingoro y’Uhoraho, maze abaturage bose b’imigi ya Yuda baza gusenga bapfukamye mu Ngoro y’Uhoraho, ubatongere amagambo yose ngutegetse kuvuga, nta na rimwe usize. 3Ahari wenda bazumva maze buri wese yihane imyifatire ye mibi, bityo nanjye ndeke amakuba nari ngiye kubateza kubera ubugome bwabo. 4Uzababwire uti ‘Uhoraho avuze atya : Niba mutanyumviye ngo mwite ku mategeko yanjye nabahaye, 5kandi ngo mutege amatwi abagaragu banjye b’abahanuzi ndahwema kubatumaho, nyamara ntimubumve, 6iyi Ngoro nzayigenzereza nka Silo, n’uyu mugi nywugire urugero rw’ibivume mu mahanga yose y’isi.’”
7Abaherezabitambo, abahanuzi n’umuryango wose bari bateze amatwi Yeremiya, igihe yavugiraga ayo magambo mu Ngoro y’Uhoraho. 8Yeremiya arangije kuvuga ibyo Uhoraho yari yamutegetse kubwira umuryango wose, abaherezabitambo, abahanuzi na rubanda baramufata bavuga bati “Wiciriye urwo gupfa !” 9aUratinyuka guhanura mu izina ry’Uhoraho ngo ‘Iyi Ngoro izaba nka Silo, n’uyu mugi uzarimbuke ushiremo abaturage bawo !’”
ZABURI (Zab 69 (68), 2.5ab,…8, 9-10, 14)
Inyik/ Mana yanjye, ntabara wowe Nyir’ubuntu budashira.
Ndohora, Mana yanjye,
kuko amazi angeze mu ijosi.
Abanyangira ubusa,
bararuta ubwinshi umusatsi wanjye.
Abansuzugura ntibagira ingano,
bakanyangira ubusa.
Niyumanganya ibitutsi ku mpamvu yawe,
nkemera gukozwa isoni n’ikimwaro.
Nahindutse umunyamahanga mu bavandimwe,
mba n’intamenyekana muri bene mama.
Ni koko ishyaka mfitiye Ingoro yawe riramparanya,
n’ibyo bagutuka ni jye bishengura.
Ubu rero Uhoraho, wumve isengesho ryanjye;
igihe cyo kuntabara kirageze,
Mana, Nyir’ubuntu budashira,
undengere kuko ari wowe nkesha agakiza.
IBANGONDIRIMBO RIBANZIRIZA IVANJILI (Heb 1, 1-2)
Alleluya Alleluya.
Kera Imana yabwiye abasokuruza bacu ikoresheje abahanuzi,
natwe muri iyi minsi turimo itubwirisha Umwana wayo.
Alleluya.
IVANJILI
+ Matayo (Mt 13, 54-58)
Muri icyo gihe, 54Yezu ajya mu karere k’iwabo ahigishiriza abantu mu isengero ryabo, bituma batangara bavuga bati « Ubu buhanga n’ubu bubasha bwinshi abikomora he ? 55Uriya si umwana wa wa mubaji ? Nyina ntiyitwa Mariya ? Abavandimwe be si Yakobo, Yozefu, Simoni na Yuda ? 56Bashiki be bose ntiduturanye ? None se biriya abikomora he? » 57Nuko abatera imbogamizi. Yezu ni ko kubabwira ati “Koko nta handi umuhanuzi asuzugurirwa keretse mu gihugu cye no muri bene wabo.” 58Nuko ava aho ntiyahakorera ibitangaza byinshi, abitewe n’ukutemera kwabo.


text:
Ni mu gihe n’ubwo mu Karere ka Nyabihu uru ruganda rwubatsemo hagaragara umusaruro mwinshi w’ibirayi,ngo hakiboneka ibirayi by’ubwoko budakunze gutunganyirizwa mu nganda kuko bifite amaso yinjira imbere mu kirayi kandi bene ubwo bwoko atari bwiza ku nganda.
Aya maso ngo akaba adatuma ikirayi cyakorwamo igikenewe mu ruganda buryo bwiza.
Agaruka ku kibazo cy’imbuto y’ibirayi y’ubwoko bwiza yanatunganirizwa mu ruganda,umwe mu bashinzwe ubuhinzi i Nyabihu yagize ati “Ibyo rero ntekereza ko byagombye guhinduka abantu ntibarebe ngo uruganda ruzatanga ibirayi rwabayeho ahubwo no kureba ngo ibyo birayi bizava hehe.”
Umukozi w’Akarere ushinzwe ubuhinzi Nyirimanzi Jean Pierre avuga ko hakiri ikibazo cy’imbuto y’ibirayi gikomeye kandi kitakemuka hatabayeho ubufatanye n’inzego zose bireba ziri muri gahunda y’imbuto y’ibirayi.
Hibazwa ahava umusaruro w’ibirayi byujuje ibisabwa byanatunganywa mu ruganda rw’I Nyabihu, Minisitiri w’ubucuruzi n’inganda Francois Kanimba yavuze ko kizwi kandi kirimo gushakirwa umuti.
Yagize ati “Icyo kibazo kirazwi buriya twebwe usanga ibirayi byacu bifite amaso, ni turiya tuntu tumeze nk’imyobo twinjiramo imbere, buriya iyo ugiye gukora ziriya za cheaps usanga ibirayi bifite amaso menshi atari byiza.
Hari imbuto twahawe n’Abaholandi ariko nazo ni ukuzigerageza umuntu akareba niba zitanga umusaruro mwiza muri kariya karere. Ibyo ntekereza ko bizagenda biza buhoro buhoro ntabwo twavuga ngo tuzatangirana nabyo ariko imbuto RAB yarazibonye igomba kuba irimo izigerageza ngo irebe uburyo yazizana ari nyinshi bibaye ngombwa.”
Biteganije ko uruganda rw’ibirayi rwa Nyabihu rutazarenza ukwezi kwa Nyakanga rutongeye gutangira gukora kuko ikibazo cy’Ibifunikisho(amballage) rwagize ku ikubitiro rugitangira gukora kigatuma ruba ruhagaze,ngo cyakemutse ku buryo kuwa 25 Nyakanga zizaba zihari.


text:
Mu gice giherutse Pendo n’umugore we bari bemereye Gatuza kwica Mateso bagahabwa akayabo, ese byaje kugenda bite?
...Mu gitondo cya kare nyakubahwa Donald KAMANZI n’umuherwe w’umunyamerika George Marguey bari basesekaye muri Kenya ariko mu ibanga rikomeye kuko nta munyamakuru n’umwe wamenye iby’urugendo rwabo. Maze bicaye muri hotel Safari Donald abaza Gatuza ati: “Ese wamenye ute aho iyo nyana y’imbwa iri?
Gatuza abatekerereza uko byagenze agira ati: "nageze ku mupaka w’urwanda na tanzaniya ku Rusumo nerekana ikarita y’uko ndi umwe mu ikipe irinda abayobozi bakomeye maze barandeka ndeba mu makaye bandikamo abasohoka n’abanjira mpita mbona neza ko bandikishije ko bagiyeTanzania, nasigaranye ikibazo cyo kwibaza nti namenya ari hehe muri Tanzania bari, mbuze icyo nkora icyo gihe nigira ku rubuga rwa interineti mba nsoma amakuru maze ntungurwa n’inkuru nasomye mu kinyamakuru yanditswe na Mateso HAKUZIMANA, niko kuza ino mvuga nti uko birikose niho bari maze nza ino mbaza umuyobozi w’icyo kinyamakuru nti uyu mwanditsi ni umuhanga none nshaka gutangiza urubuga rwa interinete, mwamfashije mukampa nimero ye nkazamuha akazi? Ubwo yahise ayimpa maze nanjye ndayihakinga nkoresheje ikoranabuhanga menya neza aho nyiri nimero aherereye maze njyayo nigize umudozi w’inkweto nsanga niwe koko. Ariko Raisa yari agiye kumenya mugira umusazi mubwira ko yibeshye bityo ntiyabyitaho.
Donald GAKIRE ati: “None se ubwo urabageraho gute tudateje imvururu mu gihugu cy’abandi? Gatuza ati: “bimparire nabirangije.”
Nk’uko bisanzwe mu gitondo Mateso yabyutse asoma ibyasohotse mu binyamakuru ku girango amenye neza aho ahera yandika ubwo yarimo asoma aganira na Pendo wari wamuramukiye amuganiriza bisanzwe, naho Raisa we yari hanze mu gikari arimo gufatiriza Imbabura ngo ateke icyayi , ni uko Vumilia wari akiryamye ava mu buriri akenyeye igitenge gusa habe n’akenda k’imbere karimo. Ni uko yinjira kwa Mateso asanga umugabo we niho ari, ni uko baganiraho gato maze Vumilia ati: “Eeeh! Ariko Mate, uziko ejo nazanye bya binyamakuru ukunda bivuga ku bukungu ariko nkasanga waryamye? Genda urebe imbere y’uburiri ku ntebe”
Mateso wakundaga ibinyamakuru kurusha ifaranga yahubutse yiruka ajya kubifata maze akikibona Vumilia nawe aba ageze imbere ye ahita yicara ku buriri bwe abwira Mateso ati “Zana nkwereke ipaji uheraho.”
Mateso akicara ku buriri gato gusa, Vumilia yahise ajugunya ka gatenge kure cyane, ubundi atangira gukorakora Mateso, Mateso ashatse guhaguruka umugore aramufata aramukomeza maze avuza induru nyishi cyane agira ati “Muntabare aramfashe yo gatsindwa dore arandamukiye, babivuze ukuri koko muri inyamaswa! Aramfashe muntabare weee! “
Ako kanya Pendo yahubutse kwa Mateso yiruka maze akigera mu nzuye asanga umugore we yambaye uko yavutse, yegera Mateso wasaga n’aho atazi ibiri kumubaho, amushyira akantu mu mufuka w’inyuma w’ipantaro, maze Pendo nawe arahanuka yikubita hasi ariko akaba yari afite icupa ryuzuyemo amaraso maze yose ahita ameneka yuzura mu mupira no ku isima. Vumilia we yakomeje kuboroga cyane atangira kurira avuga ko bamwiciye n’umugabo.
Ako kanya ISIMBI Donald Raisa yahise yinjira ahuruye aje gutabara atungurwa no gusanga Vumilia yambaye ubusa buriburi umugabo we Pendo agaramye hasi huzuye amaraso meshi iruhande ye, naho Mateso abahagaze imbere ntacyo avuga.
Muu gihe Vumirila we yari akiboroga ko bamufashe ku ngufu bakamwicira n’umugabo, Raisa yabuze icyo avuga uretse ijambo rimwe gusa yavuze ati: “Mateso mugabo wanjye ni ibi unkoreye? Umutima wanjye ntuzakubabarira iteka ryose” ni uko ISIMBI Donald Raisa yikubita hasi arahwera.
Mu kanya nk’ako Guhumbya wa mudozi w’inkweto Gatuza ndetse n’abapolisi babiri barinjiye basanga Vumirilia yambaye ubusa, Pendo we Yarambaraye hasi n’ikiremve cy’amaraso cyamurenze naho umukobwa wanyakubahwa Donald KAMANZI we yari yaguye yubamye hasi abaturage hanze barimo basakuza bati “niko yabaye, najye yamfatiye umukobwa ndihangana, ni abanyarwanda...”
Ako kanya wa mudozi w’inkweto waje yambaye nka polisi ya Kenya yahise aterura Raisa amushyira mu ivatiri yari yajemo yerekeza kuri hoteli Safari, maze HAKUZIMANA Mateso we yerekezwa ku cyicaro cya polisi giherereye hafi aho, ariko ntiyaharaye kuko yahise ajya muri gereza nkuru.
Akigera yo yahagaritswe imbere ya komanda w’abapolisi maze aramubaza ati “Ni wowe bambwiye ufata ku ngufu abana, inkumi n’abakecuru ukanica? barakubeshye aha si iwanyu wikora ibyo ushatse. Nonaha kuramo imyenda gira vuba.”
Mateso agitindiganya bahamagaye umupolisi umwe hanze bamubwira gucuza Mateso ako kanya ahita afata icyuma akata ipantaro, ishati na mugondo byose Mateso asigara yambaye neza nk’uko yavutse. Ni uko barebye muri ya pantalo ye bakuramo icyuma bati “ Ni iki wicishije wa mugabo ngo ukunde urongore umugore we? Mateso ati: “njyewe ndarengana nta kosa nakoze barambeshyera.”
Ako kanya komanda yahise afata ndembo ayimukubita n’imbaraga ze zose ku mutwe w’igitsina cye, maze Mateso arahanuka yikubita hasi amera nk’upfuye. Aho ahembukiye bamuzanira imyenda y’abagororwa dore ko icyaha cyo kwica no gufata ku ngufu muri icyo gihugu batirirwaga bakujyana mu bucamanza igihe habaga hari ibimenyetso simusiga,ibi babikoraga mu rwego rwo guhashya ibyihebe byari byarigize intakoreka muri aka gace.
Mateso akigera muri gereza yahise aryama hasi ararira cyane maze yibuka ijambo nyina yamubwiye ati: “mwana wanjye aho kugirango abakire bazakunyage bakuziza umukobwa wabo wamuretse n’ubundi ko mutari mu rwego rumwe? Urabona uzabura umukobwa mwiza kuko hano iwanyu? Mbabarira ntazicwa n’agahinda numvishe ko abakire bagutwaye ubuzima”,
Yicujije icyatumye yemera agakururwa n’umukobwa wo mu bakire yibuka ukuntu umukunzi we yumvishe ibyabaye akikubita hasi agahinda karamwica kuko yumvaga ko ISIMBI yemeye ko ibyabaye byose ari ukuri kandi koko nta n’aho Mateso yagombaga guhera abihakana. Amagambo yanyuma Raisa yamubwiye ati: Mateso mugabo wanjye ni ibi unkoreye n’ibyo nigomwe byose kubwowe? Umutima wanjye ntuzakubabarira iteka ryose” yamugarukaga mu matwi akamera nkaho ari mashya ako kanya muri we ariko nanone akababazwa n’uko atabashije byibura kubwiza ukuri Raisa mbere yuko ajyanwa gufungwa.
Mu gihe Gatuza yafataga ISIMBI yamujyanye kuri hoteli ako kanya, ahita amushyikiriza Donald GAKIRE KAMANZI ndetse na Margeuy George ariko Raisa yari yataye ubwenge ameze nk’uwapfuye, ariko kuko aho George yajyaga yajyanaga n’abaganga be yahise abategeka ngo bite kuri uwo mwana w’umukobwa kandi ati: hashire isaha yarangije kugaruka mu buzima bwiza.
Baragerageje biranga maze bizeza George ko aza kugarura ubwenge nyuma y’amasaha atanu. Maze ahita ategeka ngo babwire umupiloti wabazanye yitegure bahite basubira muri Amerika. Maze ako kanya George ahereza Donald igikapu kirimo milioni eshanu z’idolali maze bahita bahereza Gatuza amadolali ibihumbi bitanu by’ishimwe ni uko George ahita atahana umukobwa wa Donald iwe muri Amerika.
Murenzi Sixbert
Ushaka gusoma igice cyabanje, kanda hejuru ku itangiriro ry’icyo gice uri gusoma, ku magambo ari mu ibara ry’umutuku asobanura uko mu gice hiherutse byarangiye.Ufite andi makuru ushaka kuduha, hamagara kuri 0784444190.


text:
Category: Windows 10
ni iyihe mashini nkenye kugira ngo mfatire videwo z’imikino ya xbox kuri pc yanjye?
ni iyihe mashini nkenye kugira ngo mfatire videwo z’imikino ya xbox kuri pc yanjye?
Your PC needs to have one of these video cards:
AMD: AMD Radeon HD 7000 series, HD 7000M series, HD 8000 series, HD 8000M series, R9 series and R7 series.
NVIDIA: GeForce 600 series or later, GeForce 800M series or later, Quadro Kxxx series or later.
Intel: Intel HD graphics 4000 or later, Intel Iris Graphics 5100 or later.
To check what kind of video card you have, go to the search box on the taskbar and search for “Device Manager.” In Device Manager, expand Display adapters.
You always have the option to take a screenshot of your game, even if you don’t have one of these video cards.
uko bongeramo ururimi rwandikwamo kuri pc yawe
ese mucapyi yanjye irihe kuri windows 10 mobile?
hindura akarere kawe k’ububiko bwa windows
Muri Windows
Niwimukira mu kindi gihugu cyangwa akarere, uhindure igenamiterere ry’akarere kawe kugira ngo ukomeze kugurira ku Ububiko. Icyitonderwa: Ibicuruzwa byinshi byaguriwe mu Ububuko bwa Windows mu karere kamwe ntibikora mu kandi. Ibi birimo Xbox Live Gold na Groove Music Pass, porogaramu, imikino, umuziki, filime, n’ibiganiro bya TV.
Continue reading “hindura akarere kawe k’ububiko bwa windows”
imurira ibintu kuri microsoft edge ubivana muri porogaramu y’urutonde rusomwa
Imurira ibintu kuri Microsoft Edge ubivana muri porogaramu y’Urutonde rusomwa
Hari urutonde rusomwa ruba imbere muri Microsoft Edge, mushakisha nshya yo muri Windows 10. Niba warakoresheje porogaramu y’Urutonde rusomwa yo muri Windows 8.1 maze ukaba wimukiye kuri Windows 10, imurira muri Microsoft Edge ibintu byo muri porogaramu ya kera.
Muri porogaramu y’Urutonde rusomwa, hitamo ikintu wafungururira muri Microsoft Edge.
Continue reading “imurira ibintu kuri microsoft edge ubivana muri porogaramu y’urutonde rusomwa”
hinduranya amagaragaza hagati ya 3d (mu kirere) n’umuhanda
kemura ibibazo winjira kuri porogaramu ya xbox
Kemura ibibazo winjira kuri porogaramu ya Xbox
Niba ufite ibibazo byo kwinjira kuri porogaramu ya Xbox, dore ibintu bike wagerageza.
Reba neza ko wihuje kuri interineti.
Jya kuri Xbox.com maze winjireho kugira ngo urebe neza ko serivisi ya Xbox iriho kandi iri gukora kandi ko konti yawe nta kibazo ifite.
Continue reading “kemura ibibazo winjira kuri porogaramu ya xbox”
ese ukwihuza gupimwa ni iki?
AS conexión dosificada es una conexión a Internet que tiene un límite de datos asociada con él. Conexiones de datos móviles se establecen como medida por defecto. Conexiones de red WiFi se puede configurar para medida, pero no son por defecto. Algunas aplicaciones y funciones de Windows se comportan de manera diferente en una conexión de medida para ayudar a reducir el uso de datos.
kureba cyangwa gusiba amateka y’ishakisha muri microsoft edge
Windows 10
Amateka y’ishakisha yawe ni amakuru Microsoft Edge yibuka—harimo amagambobanga, amakuru wanditse mu mafishi n’imbuga wasuye—kandi ikanayabika kuri PC uko ushakisha ku rubuga.
Kugira ngo urebe amateka y’ishakisha yawe, hitamo Mukomatanya > Amateka. Kugira ngo uyasibe, hitamo Gusiba amateka yose, hitamo ubwoko bw’amakurushingiro cyangwa dosiye ushaka kuvana kuri PC yawe, maze uhitemo Gusiba.
Continue reading “kureba cyangwa gusiba amateka y’ishakisha muri microsoft edge”


text:
sam.
24
sept.
2011
ISOMO RYA MBERE
Igitabo cya Nehemiya (Neh 2, 1-8)
Jyewe Nehemiya, icyo gihe nari nshinzwe guhereza umwami divayi. 1Bigeze mu kwezi kwa Nisani k’umwaka wa makumyabiri w’ingoma y’umwami Aritashuweru, kuko nari nshinzwe divayi, mfata divayi njya guhereza umwami. Kuva mbere, nta na rimwe nari nigeze ngira agahinda imbere ye. 2Umwami ni ko kumbaza ati « Ni kuki ureba nk’ubabaye ? Aho nturwaye ? Waba se hari ikindi ufite kikubabaje ku mutima ? » Mbyumvise ntahwa n’ubwoba bwinshi. 3Nuko mbwira umwami nti « Umwami arakarama ! Nabura nte kurebana agahinda, kandi umurwa urimo imva z’abasokuruza banjye warasenyutse, n’amarembo yawo agatwikwa?»
4Umwami arambaza ati « Icyo ushaka se ni iki ? » Ako kanya nambaza Imana Nyir’ijuru, 4maze nsubiza umwami nti «Niba ibyo bitunganiye umwami, kandi umugaragu wawe akakugiraho ubutoni, unyohereze mu gihugu cya Yuda, mu murwa urimo imva z’abasokuruza banjye kugira ngo nongere nywubake.» 6Ubwo umwami yari yicaranye n’umwamikazi, ni ko kumbaza ati «Urugendo rwawe ruzamara igihe kingana iki ? Uzagaruka ryari?» Umwami muha igihe nzamarayo, nuko arabishima ni ko kubinyemerera.
7Ndongera mbwira umwami nti « Niba ibyo bitunganiye umwami, bampe inzandiko nshyira abategetsi b’ibihugu by’iburengerazuba bwa Efurati, kugira ngo bazandeke mpite ngere mu gihugu cya Yuda. 8Nibanyandikire kandi n’urundi rwandiko rwo gushyira Asafu, umurinzi w’ishyamba ry’umwami, kugira ngo azampe ibiti byo kubazamo ibikingi by’amarembo yegereye Ingoro, iby’inkike z’umugi ndetse n’iby’inzu nzabamo. » Umwami arabinyemerera byose, kuko Imana yari kumwe nanjye.
ZABURI (Zab 137 (136), 1-2, 3, 4-5, 6)
Inyik/ Yeruzalemu, ururimi rwanjye ruzumire mu gisenge cy’akanwa,
niba ndetse kukuzirikana.
Ku nkombe z’inzuzi z’i Babiloni,
Ni ho twicaraga maze tukarira,
iyo twibukaga Siyoni.
Mu mashami y’imizibaziba yaho,
ni ho twamanikaga inanga zacu.
Ni bwo abari baratwigaruriye,
badusabaga kubaririmbira,
n’abatwicishaga agahato,
bakatwinginga ngo tubabyinire,
bagira bati « Nimuturirimbire akaririmbo k’i Siyoni.»
Twaririmba dute indirimbo y’Uhoraho,
mu gihugu cy’amahanga ?
Yeruzalemu, ningira ubwo nkwibagirwa,
indyo yanjye izumirane !
Ururimi rwanjye ruzumire mu gisenge cy’akanwa,
niba ndetse kukuzirikana,
niba ntagize Yeruzalemu,
imena mu binshimisha !
IBANGONDIRIMBO RIBANZIRIZA IVANJILI
Alleluya Alleluya.
Uyu munsi Nyagasani araduhamagara,
tumukurikire mu nzira z’Ivanjili.
Alleluya.
IVANJILI
+ Luka (Lk 9, 57-62)
57Igihe bari mu nzira bagenda, umuntu umwe aramubwira ati « Nzagukurikira aho uzajya hose. » 58Yezu aramusubiza ati «Imihari igira amasenga, n’inyoni zo mu kirere zikagira ibyari ; naho Umwana w’umuntu we ntagira aho arambika umutwe.» 59Yezu abwira undi ati « Nkurikira. » We aramusubiza ati « Reka njye guhamba data. » 60Yezu aramubwira ati « Reka abapfu bahambe abapfu babo ; naho wowe genda ujye kwamamaza Ingoma y’Imana. » 61Undi na we ati « Mwigisha, nzagukurikira, ariko reka mbanze njye gusezera ku bo mu rugo. » 62Yezu aramusubiza ati « Umuntu wese watangiye guhinga agasubiza amaso inyuma, uwo ntakwiye gukorera Ingoma y’Imana.»


text:
Yagize ati “Natotejwe n’ababyeyi, bakaza mu ijoro basinze bakamenaho amazi ari na ko bankubita buri munsi, mbona ko bazanyica, ndabatoroka njya Kabarondo mba mu muhanda. Rimwe na rimwe nkagenda nkora uturaka two guteka amandazi ngo mbone uko nabaho.”
Akomeza avuga ko yasubijwe mu ishuri n’umuryango Compassion. Ati “Nari nataye ishuri biturutse ku babyeyi kandi nari umuhanga, ndashima Imana ko Compassion yarinsubijemo, ubu ndiga uretse ko ntagifite ubwenge nk’ubwo nari mfite mbere. Ubu ababyeyi barangarukiye, nari nabaye imbobo pe!”
Umuyobozi w’Akarere ka Kirehe Wungirije ushinzwe Iterambere ry’Ubukungu, Nsengiyumva Jean Damascene, yashimye uruhare ry’abagize amatorero mu gufasha abana, agaya ababyeyi bagikoresha abana imirimo ivunanye.
Ati “Uruhare rw’abagize amatorero ruragaragara ariko twamaganye ababyeyi bagikoresha abana imirimo ivunanye babajyana guhinga umuceri n’ibindi bakabakura mu ishuri. Hari ubwo abana bataye ishuri tubasubizamo twakurikirana tugasanga ababyeyi bongeye kuribavanamo, abo tugiye kubafatira ibyemezo, nibiba ngombwa bahanwe.”
Nsengiyumva yasabye ababyeyi kubahiriza uburenganzira bw’abana babafasha kugera ku nshingano zabo zo kwiga kuko ari bo mbaraga z’igihugu ejo hazaza.
Yavuze ko Umuryango w’Ubumwe bwa Afurika wazirikanye abana mu kubasubiza uburenganzira bwabo batswe, ushyiraho umunsi wabagenewe nyuma y’ihohoterwa bakorewe i Soweto muri Afurika y’Epfo, aho bishwe bazira guharanira uburenganzira bwabo.
Umubyeyi witwa Nzamukosha Clementine asanga hakiri abana bagikoreshwa imirimo ivunannye bitewe n’ubujiji bw’ababyeyi babo.
Ati “Umwana aragenda mu muhanda ugasanga yikoreye umuzigo w’ibiro 50 cyangwa 40 umubyeyi amushoreye, wabaza impamvu ukumva ntacyo bimubwiye ngo ni akazi nk’akandi, ugasanga yamukuye no mu ishuri. Haracyari urugendo rwo kumvisha ababyeyi ko badakwiye kuvunisha abana.”


text:
Iri murikabikorwa “Expo” ririmo kubera mu Mujyi wa Ruhango rizamara iminsi ibiri, aho abahinzi na ibigo by’imari bazaba bungurana ibitekerezo mu kuzamura iterembere ry’ubuhinzi.
Umuhuzabikoerwa w’Umuryango wa Agri-Pro Focus, Rwakunze Sajyi, avuga ko iri murikabikorwa riteganyijwe kuzakorerwa mu turere twose tw’igihugu, kuri ubu bakaba bamaze kugera mu turere umunani.
Agira ati “Akenshi usanga abahinzi na banki bitana bamwana, bamwe bakavuga ko bajya kwaka amafaranga banki zikabadindiza cyangwa zikayabima, banki na zo zikavuga ko zifite amafaranga zabuze abo ziyaha. Twe rero iri huriro ryacu rigamije kuvanaho izi nzitizi”.
Akomeza avuga ko biteze umusaruro uzava muri iki gikorwa gihuza impande zombi, ubundi u Rwanda rukikungahaza mu biribwa.
Umuyobozi w’Akarere ka Ruhango, Mbabazi Francois Xavier, ubwo yatangizaga iri murikabikorwa tariki ya 11 Kanama 2016, yashimiye iri huriro rya Agri-Pro Focus, ku gitekerezo bagize, cyane ko ngo Abanyarwanda basaga 90 batunzwe n’umwuga w’ubuhinzi.
Uyu muyobozi kandi, yasabye abahinzi n’abahagarariye amabanki kumva neza ibintu kimwe, asaba abahinzi kutaba ba bihemu bakajya bishyurira amafaranga ku gihe, kandi anasaba n’amabanki kutananiza abahinzi mu kubaha inguzanyo.
Abahinzi n’amabanki bitabiriye iri murikabikorwa, bemeza ko banyuzwe n’iki gikorwa cyo kubahuriza hamwe, kuko urwikekwe rwabaga hagati yabo ngo rugiye kuvaho.


text:
Mu mudugudu wa Nyamugali, Akagari ka Gitare, Umurenge wa Base ku wa 24 Ugushyingo 2016 hafatiwe umugore witwa Nyiransengimana Beatrice ushinjwa n’abaturage kwiba ihene agahita ayica.
Abaturage bo mu murenge wa Base bamufashe bemeza ko yari agiye kuyishyira mu mufuka ngo ayijyane ku baguzi be. Si ubwa mbere uyu mugore akekwaho iki cyaha, kuko aba baturage bamushinja kuba asanzwe abigenza atyo.
Nyiransengimana ushinjwa kwiba ihene y’uwitwa Tuyizere Julienne akanayica avuga ko atuye atuye ku Kabeza mu murenge wa Kanombe/Kicukiro. Yiyemerera ibyo ashinjwa, akanavuga ko atari ubwa mbere yiba amatungo. Abaturage bakaba bamufashe bakamushyikiriza inzego z’umutekano kugira ngo akurikiranwe ku byo aregwa.
Umuyobozi w’Umurenge wa Base wabereyemo iki cyaha Hakizimana Jean Baptiste, yasabye ababyeyi kwirinda ingeso mbi, bagashishikarira guha abana babo uburere burangwa n’indangagaciro z’Umunyarwanda w’inyangamugayo kandi nabo ubwabo bakabera ingero nziza abo babyara kugira ngo babakurikize kuko uwiba ahetse aba abwiriza uwo mu mugongo.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Kumenya gutegura indryo yuzuye ngo byagabanyije bwaki
Abatuye Umurenge wa Gitoki muri Gatsibo bizera ko kumenya gutegura indyo yuzuye hari icyo byagabanyije ku ndwara ya bwaki yahagaragaraga.
Mu gukomeza kurwanya indwara ya bwaki mu Karere ka Gatsibo hashyizweho gahunda y’igikoni cy’umudugudu, ababyeyi batorezwamo gutegura indryo yuzuye.
Kampayana Felicite, umwe mu babyeyi bo muri uyu murenge, avuga ko kugabanuka kw’indwara ya bwaki babikesha inyigisho zigamije ku kwita ku buzima bw’abana babo zirimo no kumenya gutegura indryo yuzuye.
Agira ati “Ubuyobozi bwaradufashije butwegereza abajyanama b’ubuzima baduha amahugurwa ku gutegura indryo yuzuye. Urebye imyumvire twari dufite mbere yo kumva ko bisaba umuntu wifite bitandukanye cyane n’ubu kuko ubu twarahumutse.”
Ikindi cyafashije imiryango itandukanye guhashya iyi ndwara, ni ubufatanye bw’abagabo n’abagore kuko ngo mbere imirire y’abana yaharirwaga abagore gusa. Ariko ubu abagabo nabo bafashe iya mbere birinda icyatuma imiryango yabo igaragara nabi.
Muvandimwe Enock, umuyobozi wungirije ku kigo nderabuzima cya Gitoki, avuga ko hari impinduka nziza mu kugabanuka kw’indwara ziterwa n’imirire mibi, bitewe n’ingamba zitandukanye zirebana n’ubuzima bw’umwana zihera ku midugudu.
Ati “Imibare dufite y’abana twakira bagaragaraho ikibazo cy’imirire mibi igaragaza ko byagabanutse cyane ugereranyije na mbere. Ni ikimenyetso kigaragaza ko abaturage bamaze guhindura imyumvire ariko n’ubukangurambaga buracyakomeje.”
Ubuyobozi bw’Akarere ka Gatsibo nabwo buvuga ko raporo bahabwa n’abajyanama b’ubuzima zigaragaza koi zo ndwara nka mbere.


text:
Hari umurimo Imana idukoramo inyuze mu mibabaro yacu kugira ngo ishami ryiza Imana yabonye muri twe ryere imbuto nyinshi. Iyo uwo murimo ukorwa turababara ariko ntidukwiye kuwuhunga kuko bidutegurira ejo hazaza heza. Uwizera wese agomba kwiyemeza kwikorera umusaraba we, agakurikira Yesu. Ibyo, bidusaba kwitandukanya n’ubuzima bwa kera butashimishaga Imana. Niba tugifite inshuti zitizera, tugikururana nazo, haba hari ikibazo muri twe, kuko tuba dufite icyo dusangiye nazo.
Hari imibabaro y’uburyo butandukanye mu buzima bw’Umukristo:
Hari imibabaro iberaho kutwigisha kumvira Imana nk’uko Yesu nawe yayinyujijwemo.
Hari imibabaro iberaho kutwigisha kwizera Imana no kugira ibyiringiro.
Hari n’imibabaro tugomba kunyuramo nk’uko bikwiye abasirikare ba Kristo.
Ese ni inde ukwiye kubabara?
Hari igihe twibwira ko abatizera (abadakijijwe) aribo bakwiriye kubabara kuko ari byo bihembo bahabwa n’umwami wabo satani cyangwa se tukibwira ko muri Yesu hari ibyiza n’amasezerano gusa. Nubwo nabyo ari byo, dukwiye kumenya ko inyigisho yuzuye y’Umusaraba itubwira ibyiza biri muri Yesu, ikanatubwira n’umusaraba buri mu Kristu agomba kwikorera agakurikira Yesu.
Birakwiye ko tubaza Imana impamvu z’imibabaro yacu; abantu bashobora kubisobanura uko babyumva ariko ni Imana yonyine izi impamvu tubinyuramo. Hari ubwo Imana yemera ko tunyura mu mibabaro kugira ngo tuzabashe guha agaciro ibintu bimwe na bimwe ndetse no gufasha abanyura mu bikomeye. Umuntu wanzwe ni we umenya agaciro ko gukundwa ; umuntu wabaye mu buhungiro niwe umenya agaciro ko kugira igihugu ; umuntu wabeshyewe ni we akenshi uhinduka uburanira abandi.
Yozefu ni urugero rw’indashyikirwa rw’umuntu witwaye neza mu mibabaro n’ibigeragezo ndetse na nyuma yabyo. Imibabaro ni umwarimu mwiza iyo tubigendanyemo neza n’Imana. Dusabe Imana kugira umutima wa Yesu, Stefano na Yozefu mu bigeragezo n’imibabaro tunyuramo, ndetse na nyuma yabyo.
#Ibyanditswe: Yohana 15:1-2 / Abaheburayo 5:8 / Abaroma 5:3 / 2 Timoteyo 2:3 / Yesaya 53:2-5 / Yeremiya 18:4-6.